**PROTOKOL RAVNANJA OB PONOVNEM ODPIRANJU VRTCA**

VSTOP V VRTEC

* V vrtec lahko vstopijo le zdravi otroci. To pomeni, da nimajo nikakršnih znakov prehladnih obolenj, izpuščajev, izcedkov iz nosa ali kakršnih koli drugih bolezenskih znakov. Drugi pogoj pa je, da otrok ni imel stikov zadnjih 14 dni z obolelimi osebami.
* Uporabljate **izrecno vrtčevski vhod**. Priporočamo, da uporabljate parkirišče pred trgovino oz. v okolici šole.
* Starši vstopate v vrtec posamično z uporabo masko in razkuženimi rokami. Predno oddate otroka v skupino mu umijte in razkužite roke.
* Če je v garderobi že drugi starš, počakajte, da izstopi. Enak režim velja tudi ob odhodu otroka.

PRIPOROČILA

* Prvi teden bo predvsem uvajalni za prilagoditev na nove okoliščine. Poudarek bo na gibalnih dejavnostih, ob sončnem vremenu na prostem v okolici šole. Priporočamo vremenu primerna oblačila in obuvalo, pokrivalo in zaščitno kremo.
* Otroci s seboj ne nosijo igrač, dovoljene so samo dudice in ninice, ki jih shranite v posebni individualni embalaži ali polički.
* V nahrbtniku naj imajo dovolj rezervnih oblačil in plastično vrečko za umazano perilo. Vrtčevskih oblačil ne smemo izposojati.
* V nahrbtniku naj imajo še plastenko, ki jo otrok dnevno nosi domov in jo doma dnevno razkužujete.

SPLOŠNA HIGIENSKA PRIPOROČILA

* Pozornost usmerite v to, da otroka seznanite s pravilnim in doslednim umivanjem rok.
* Pogovorite se z otrokom, da v vrtcu veljajo nekoliko spremenjena pravila in da bo srečeval osebe z masko.
* Bodite pozorni na bolezenske znake pri otroku, ki kažejo sum na COVID-19 in nas o tem nemudoma obvestite.

Gračišče, 22.1.2021 Vodstvo in strokovne delavke vrtca